** Den Norske Kirke**

**Askim menighet**

**Kirkegata 31**

**1814 Askim Askim, 06.10.2023**

**Innkalling til møte i Askim menighetsråd**

Tid: Mandag 16.10.2023 klokka 18

Sted: På Brannstasjonen/Sentrallageret, Bakkegata 5, Askim.

Innkalte: Ann Christin Wøien, Arne Lein, Espen Halvorsen, Eva Witzøe Ida-Marie Nielsen, Oscar Lied, Marit Fredheim, Markus Haagensen, Odd Kenneth Sydengen, Thor Hals, Ida-Marie Nielsen. Fra administrasjonen: Gunnlaug Brenne

# Vara som får spesiell innkalling dersom forfall:

Erik Greibesland, Grethe Tennefoss, Kåre Sundbrei, Lene Vårum.

Velkommen til siste møte for det sittende menighetsrådet i Askim! De nyvalgte kommer klokka 19, og det vil da bli felles bespisning (pizza,) før nåværende leder og daglig leder fortsetter møtet sammen med det nyvalgte rådet, der de skal konstituere seg.

# Sak 50/23 Godkjenning av møtebok fra møte 07.09.2023

# Sak 51/23 Godkjenning av innkalling til dagens møte.

**Sak 52/23 Orienteringer ved sokneprest, daglig leder og MR-leder.**

**Sak 53/23 Godkjenning av gudstjenesteplan for 2024**

Soknepresten legger frem gudstjenesteplan i møtet.

**Sak 54/23 Evaluering av kirkevalg 2023**

AU har drøftet saken og har følgende punkter som legges frem for rådet. Rådet bes om å vurdere om disse og evnt flere punkter bør være med i vår evaluering av valget:

* Vi opplevde at flere kirkemedlemmer kom for å gi sin stemme til bispedømmerådet hos oss, men så viste det seg at de allerede hadde stemt digitalt på menighetsrådet. Det ble, som kjent, umulig for oss å kunne verifisere at de ikke hadde stemt digitalt på bispedømmerådet, for manntallet viste bare **ett** sort kryss utenfor navnet og ikke om vedkommende hadde stemt på begge rådene – eller ikke. Så de kirkemedlemmene måtte gå med uforrettet sak, dessverre. Registeret hadde ikke lagt opp til den type registrering.
* Person som stemmer i annen menighet enn sin egen (innenfor fellesrådsområdet) på valgdagen, kan stemme på BDR. Legges i forhåndstemmekonvolutt, slik at det kan sjekkes mot manntallet i menigheten der de bor.
* Informasjon om listene til BDR er for dårlig, velgerne er dårlig opplyst. Det må gjøres mye mer informasjonsarbeid fra bispedømmets side.
* Forslag om å gå tilbake til indirekte valg til bispedømmerådet, fra menighetsrådene.
* Det var lagt veldig godt til rette fra administrasjonen for valggjennomføringen, alt fungerte. Det var lurt å være samlokalisert med kommune-og fylkestingsvalget og sammen med de andre menighetene i fellesrådet ved opptellingen.
* Digital forhåndsstemming er veldig bra for oppslutningen, det ser ut til å ha økt stemmetallet med i hvert fall 200 stemmer fra forrige valg.

**Sak 55/23 Åpen post/eventuelt**

Vel møtt!

Espen Halvorsen (sign.) Gunnlaug Brenne

Leder i rådet kirkeverge/daglig leder